Alpha Crucis

Alpha Crucis  (α Crucis, α Cru, saepe et Acrux) est stella constellationis Crucis. Constellationis huius stella clarissima est et decima tertia clarissima caeli nocturni. A Sole circa 320 annos luce mensos distat.  Stella trinaria vel etiam quaternaria est; stellae eam componentes α1, α2, α3 (aut α Cru A, α Cru B, α Cru C) nominantur. 

α Cru A et α Cru B

α1 et α2 in telescopio separate videri possunt; magnitudo earum apparens +1,33m et +1,75m est. 4 secunda anguli vel 430 unitates astronomicae distantia inter eas est. 

α1 ipsa stella est binaria spectroscopica; stellae eam componentes massam habent altera decies et altera decies et quater Sole ampliorem; periodus sidericus systematis binariae 76 dies est. α1 stellae 1 u. a. inter se distant.

α Cru C

α3 subgigas classis spectralis B4 est; 90 secunda angularia a systemate α1/α2 iacet. α3 solum optice cum α1/α2 coniungi videtur; α3 a Sole bis longius (circa 640 a.l.m.) distare potest.

 Bibliographia 

 Kaler, James B. (2002). "Acrux". The Hundred Greatest Stars. pp. 4–5. doi:10.1007/0-387-21625-1_2. ISBN 978-0-387-95436-3.
 Thackeray, A. D.; Wegner, G. (April 1980), "An improved spectroscopic orbit for α1 Crucis", Monthly Notices of the Royal Astronomical Society, 191 (2): 217–220, Bibcode:1980MNRAS.191..217T, doi:10.1093/mnras/191.2.217

 Nexus externi 

 Alpha Crucis (ab Iacobo Kaler scriptum)

Categoria:Crux (constellatio)
Categoria:Stellae trinariae